10 
ad hujus generis species distinguendas adhiberi possunt, adhuc parum mihi respectae esse 
videntur et palpi pedum maxillosorum forma, et forma pedum sexti paris Spuriorum i, e. 
valvularum branchiis subjectarum articuli finalis exterioris. Hic, qui articuli basalis angulo 
exteriori insertus est, in Idothea Entomon lamelliformis, triquetrus, interiore multo minor 
et hoc omnino occultus est, in plurimis autem aliis speciebus processus perparvus et styli- 
formis et pilis pinnatis obsitus. — Idothea Entomon, quae interdum duos pollices longitudine 
superat, Pleuronectae Flesi parasitus est, nec raro a piscatoribus, a quibus ,,Schachtwurm* 
nominatur, una cum his piscibus in mari alto capitur. Color e flavescente albicans, sulci 
autem singulis et corporis et pedum segmentis interjecti ac latus abdominale plerumque 
pulvere quodam e flavescente rubro ac firme adhaerente induuntur. Unde hic oriatur et quae 
ejus sit natura, omnino nescio, 
9. Ndothea trieuspidata DESM. 
Milne Edwards l. c. III. p. 129. — IdotAea tridentata Latr. 
Animal in mari baltico frequentissimum. Mares, qui 9 lin. longi reperiuntur, plerum- 
que flavo-brunnei sunt, punctis subtilissimis nigrisque sparsi. Interdum quatuor striae nigrae 
in dorso exstant, stria media iis interjecta et processibus lateralibus albicantibus. In feminis, 
quae longitudine vix 6 lineas exaequant, color magis variat; plerumque fuscae vel nigricantes, 
saepe autem maculis albis nigrisque varie inductae reperiuntur. à 
8$. Idothea pelagien LEACH. 
Milne Edwards l. c. III. p. 129. — Oniscus balticus Pall. 
* Idothea pelagica tricuspidatae valde similis et affinis est. Inter ea discrimina, quibus 
duae species inter se differunt, haud minimum in eo esse videtur, quod in I. pelagica laminae 
laterales (lames epimeriennes M. kdw.) secundi, tertii, quarti et quinti annuli tam parvae 
et angustae sunt, ut e marginibus cinguli dorsalis vix promineant et hos magis crassitudine 
quam latitudine augeant. Itaque pedes margini corporis laterali valde approximati sunt to- 
tumque corpus angustius quam in I. tricuspidata est. Praeterea cingulum abdominis ultimum 
angulos laterales obtusos et rotundatos habet et processus, qui e margine ejus posteriore 
retrorsum prominet, brevis et apice non acuto, ut in I. tricuspidata, sed obtuso est, Ceterum 
haec species illa minor est et nostro in littore multo rarior; 5 lin. vix exaequat, colore gri- 
seo vel olivaceo, maculis parvis et marginibus lateralibus et stria: media longitudinali inter- 
dum albicantibus. 
Genus Asellus. 
Asellus vulgaris LATR. 
4 
Milne Edwards 1. c. III. p. 149, — Oniscus aquaticus Linn. 
Habitat in omnibus fossis et lacubus. Etiam in ea maris parte, quae vulgo »Putziger 
Wyck* nominatur, magnam Asellorum multitudinem offendi, qui a ceteris nulla re nisi eolore 
magis nigricanfe et pictura magis expressa differebant. 
